Rikunarita-ORG/Wikinium huggingface dataset:
# Litid ni Aquiles

Ang **litid ni Aquiles** (Latin: tendo calcaneus) ay isang litid ng panlikod na binti. Nagsisilbi itong tagapagdikit ng mga masel o kalamnan ng plantaris, gastroknemyo (binti) at soleus sa butong kalkanyo (buto ng sakong). Ito ang pinakamatatag na litid sa katawan ng tao, subalit paminsan-minsan itong napipilas dahil sa pagsasayaw o matinding ehersisyo. Sa halos pagkapunit ng litid na ito, nakapagdurulot ang labis na pagkabanat ng mga kalagayan ng pamamaga sa bandang dikitan ng buto, at nakapagsasanhi ng mahapding sakong. Madaling gumaling ang pilas ng litid sa pamamagitan ng pamamahinga. Tinatawag na pag-igkas ng litid ni Aquiles ang pag-urong ng kalamnan ng binti dahil sa pagkanti sa litid na ito.

## Pagpapangalan

Hinango ang pangalan ng litid na ito mula sa alamat na nagsasabing ito ang pinakamahinang bahagi ng katawan ng bayaning Griyegong si Aquiles, ang mananalanta ng Troya. Noong kanyang pagkasanggol, isinawsaw si Aquiles ng kanyang inang si Thetis sa Ilog Styx na naging sanhi ng pagiging matatag ng katawan ni Aquiles, maliban na lamang sa bahagi ng sakong na pinaghawakan sa kanya ni Thetis. Si Apollo ang nagpuntirya ng isang palaso papunta sa litid ni Aquiles kaya't napaslang si Aquiles.

## Tingnan din

* Sakong ni Aquiles

## Mga sanggunian

 *Ang lathalaing ito ay isang usbong. Makatutulong ka sa Wikipedia sa pagpapalawig nito.*
# Dolyar ng Estados Unidos

Salaping $1, 2, 5, 10, 20, 50, at 100 USD
Ang **dolyar ng Estados Unidos**, o **dolyar Amerikano**, ay ang opisyal na pananalapi ng Estados Unidos, na pinatupad ng Batas ng Sinsilyo (Coinage Act) ng 1762. Ito rin ang pananalaping reserba na ginagamit nang malawak sa labas ng Estados Unidos. Sa kasalukuyan, nasa pagpipigil ng sistema ng Pagbabangko ng Reserbang Pederal ang pagpapalabas ng pananalapi. Ang simbolo ng dolyar (**$**) ang karaniwang simbolo para sa dolyar ng Estados Unidos. **USD** ang kodigo sa ISO 4217 para sa Dolyar ng Estados Unidos; tinutukoy din ng Pandaigdigang Pondong Pananalapi ito bilang **US$**.

Maraming uri ng salapi ay pinatupad ng Kongreso ng Estados Unidos paglipas ng mga taon, ang Salaping Reserbang Pederal na isinabatas sa taong 1913. Ang lahat ng mga umiiral na salapi ay pwede pang gamitin, pero ang mga dati pang papel de bangko ay tinigil ang pagpapagawa sa 1971. Sa resulta na ito, maraming mga pera na umiiral sa merkado ay mga salaping reserbang pederal, denominadong Dolyar Amerikan.

## Mga Sanggunian

 *Ang lathalaing ito na tungkol sa **Ekonomiya** at **Estados Unidos** ay isang usbong. Makatutulong ka sa Wikipedia sa pagpapalawig nito.*